በረኸት መንግስትኣብ፡ ኣብ 1975 እየ ንሜዳ ተሰሊፈ። ኣብ ሜዳ ንኽትደርፍ ነጻ ኢኻ ከጋጥመኒ'ዩ እትብሎ ሕማቕ ነገር የለን። መስዋእቲ፡ መውጋእቲ፡ ጥሜት፡ ጽምኢ፡ ዕርቃን ኩሉ ከም ሰብካ ኢኻ፡ ፈሊጥናዮ'ውን ስለዝተሰለፍና ኣየጸገመንን። ናይ ተቓለስቲ ሓድሕዳዊ ፍቕሪ ስለዝነበረ ድማ ንኹሉ ክትክእሎ ይሕግዘካ እዩ። ካብ ሜዳ ናብ ሃገራት ኣዕራብ እናኸድና ድማ ህዝቢ ነነቓቕሕ ነይርና። በዓልቲ ቤተይ፡ ኣብ ኣዲስ ኣበባ ምስ ተኣሰረትን ደቀይ ብዘይ ኣላዩ ንበይኖም ምስ ተረፉን፡ ደቀይ ንምሕጋዝ ብ1980 ካብ ሜዳ ናብ ዓዲ ዓረብ ወጺአ። ብፍላይ እቲ ንእሽቶ ቖልዓ ንሜዳ ምስ ከድኩ ድሕሪ ሰለስተ ወርሒ'ዩ ተወሊዱ። ንበዓልቲ ቤተይ ነብሰ ጾር'የ ገዲፈያ ነይረ፤ ኩሎም እቶም ደቀይ ኸኣ ናእሽቱ እዮም ነይሮም። ኣብ ሜዳ እንከለኻ ምስ ቅጽበታዊ ዓወታት ዝተኣሳሰሩ ዝሰራሕካዮም ደርፈታት'ከ ነይሮም'ዶ?
